CELEX: 22018D0800
Language: lt
Date: 1497312000000
Title: 2017 m. birželio 13 d. EEE jungtinio komiteto sprendimas Nr. 105/2017, kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2018/800]

7.6.2018   
               
               
                  LT
               
               
                  Europos Sąjungos oficialusis leidinys
               
               
                  L 142/3
               
            EEE JUNGTINIO KOMITETO SPRENDIMAS
      Nr. 105/2017
      2017 m. birželio 13 d.
      kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2018/800]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2017 m. gegužės 17 d. Europos Parlamento ir Tarybos reglamentas (ES) 2017/920, kuriuo iš dalies keičiamas Reglamentas (ES) Nr. 531/2012, kiek tai susiję su taisyklėmis, taikomomis didmeninėms tarptinklinio ryšio rinkoms (1);
               
            
                  (2)
               
               
                  į EEE susitarimą turi būti įtrauktas 2016 m. gruodžio 15 d. Komisijos įgyvendinimo reglamentas (ES) 2016/2286, kuriuo nustatomos išsamios sąžiningo naudojimo taisyklių taikymo, papildomų mažmeninių tarptinklinio ryšio mokesčių panaikinimo tvarumo vertinimo metodikos taikymo ir prašymo, kurį to vertinimo tikslu turi pateikti tarptinklinio ryšio paslaugų teikėjas, teikimo taisyklės (2);
               
            
                  (3)
               
               
                  į EEE susitarimą turi būti įtrauktas 2016 m. gruodžio 16 d. Komisijos įgyvendinimo reglamentas (ES) 2016/2292, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2015/2352 (3);
               
            
                  (4)
               
               
                  Įgyvendinimo reglamentu (ES) 2016/2292 panaikinamas į EEE susitarimą įtrauktas Komisijos įgyvendinimo reglamentas (ES) 2015/2352 (4), todėl jis turi būti iš EEE susitarimo išbrauktas;
               
            
                  (5)
               
               
                  todėl EEE susitarimo XI priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XI priedas iš dalies keičiamas taip:
      
                  1.
               
               
                  5cu punktas (Europos Parlamento ir Tarybos reglamentas (ES) Nr. 531/2012) papildomas šia įtrauka:
                  
                              „—
                           
                           
                              
                                 32017 R 920: 2017 m. gegužės 17 d. Europos Parlamento ir Tarybos reglamentu (ES) 2017/920 (OL L 147, 2017 6 9, p. 1).“
                           
                        
            
                  2.
               
               
                  5cu punktas (Europos Parlamento ir Tarybos reglamentas (ES) Nr. 531/2012) pritaikomas taip:
                  
                              „c)
                           
                           
                              Reglamento nuostatos, kuriomis užduotys pavedamos EERRI, taikomos pagal EEE jungtinio komiteto sprendimą, kuriuo į EEE susitarimą įtraukiamas Europos Parlamento ir Tarybos reglamentas (EB) Nr. 1211/2009, nuo to sprendimo įsigaliojimo dienos.“
                           
                        
            
                  3.
               
               
                  Po 5cub punkto (Komisijos įgyvendinimo reglamentas (ES) 2015/2352) įterpiamas šis punktas:
                  
                              „5cuc
                           
                           
                              
                                 32016 R 2286: 2016 m. gruodžio 15 d. Komisijos įgyvendinimo reglamentas (ES) 2016/2286, kuriuo nustatomos išsamios sąžiningo naudojimo taisyklių taikymo, papildomų mažmeninių tarptinklinio ryšio mokesčių panaikinimo tvarumo vertinimo metodikos taikymo ir prašymo, kurį to vertinimo tikslu turi pateikti tarptinklinio ryšio paslaugų teikėjas, teikimo taisyklės (OL L 344, 2016 12 17, p. 46).“
                           
                        
            
                  4.
               
               
                  5cub punkto (Komisijos įgyvendinimo reglamentas (ES) 2015/2352) tekstas pakeičiamas taip:
                  „32016 R 2292: 2016 m. gruodžio 16 d. Komisijos įgyvendinimo reglamentas (ES) 2016/2292, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2015/2352 (OL L 344, 2016 12 17, p. 77).“
               
            2 straipsnis
      
         Europos Sąjungos oficialiojo leidinio EEE priede skelbtini Reglamento (ES) 2017/920 ir įgyvendinimo reglamentų (ES) 2016/2286 ir (ES) 2016/2292 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2017 m. birželio 14 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2017 m. birželio 13 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 147, 2017 6 9, p. 1.
      
         (2)  OL L 344, 2016 12 17, p. 46.
      
         (3)  OL L 344, 2016 12 17, p. 77.
      
         (4)  OL L 331, 2015 12 17, p. 7.
      
         (*1)  Konstitucinių reikalavimų nenurodyta.